Άκιρα Γιαμαόκα

Ο Άκιρα Γιαμαόκα (ιαπωνικά: 山岡 晃‎) , Χέπμπορν: Yamaoka Akira, 6 Φεβρουαρίου 1968) είναι μουσικός συνθέτης βιντεοπαιχνιδιών, κιθαρίστας και παραγωγός, γνωστότερος για τη σύνθεση της μουσικής της σειράς Silent Hill της Konami. Επίσης, εργάστηκε ως παραγωγός της σειράς, και ως παραγωγός και συνθέτης της ομώνυμης ταινίας και της συνέχειάς της.

 Ο Γιαμαόκα γεννήθηκε στην πόλη Νιιγκάτα της Ιαπωνίας. Φοίτησε στο Tokyo Art College, όπου σπούδασε σχεδιασμό προϊόντων και διακόσμηση εσωτερικών χώρων. Αρχικά σχεδίαζε να ακολουθήσει καριέρα στο σχέδιο. Ο Γιαμαόκα μπήκε στην Konami στις 21 Σεπτεμβρίου του 1993. Ξεκίνησε αμέσως να δουλεύει πάνω στα παιχνίδια Contra: Hard Corps, Sparkster, Sparkster: Rocket Knight Adventures 2 και άλλα εγχειρήματα. Όταν η Konami ξεκίνησε να αναζητά μουσικό για να συνθέσει τη μουσική του Silent Hill, ο Γιαμαόκα προσφέρθηκε, καθώς πίστευε ότι ήταν ο μόνος που μπορούσε να κάνει το soundtrack. Παρόλο που αρχικά ανέλαβε το ρόλο συνθέτη στην εταιρία, αναμίχθηκε και με την γενικότερη παραγωγή ήχου στην εταιρεία.Στις 2 Δεκεμβρίου του 2009 ανακοίνωσε ότι αφήνει την εργοδότριά του Konami, έπειτα από 16 χρόνια συνεργασίας.Στις 3 Φεβρουαρίου του 2010, ανακοινώθηκε ότι μπήκε στην εταιρία ανάπτυξης βιντεοπαιχνιδιών Grasshopper Manufacture και θα δουλεύει με τους Γκοΐτσι Σούντα και Σίντζι Μικάμι στο παιχνίδι δράσης τους, Shadows of the Damned, σε συνεργασία με την Electronic Arts. Είχε αρχικά το ρόλο του ιθύνοντος ήχου, αλλά σύντομα εμπλέχθηκε και με αρμοδιότητες στην διαδικασία του προγραμματισμού παιχνιδιού.Στις 10 Αυγούστου του 2012, ο Γιαμαόκα ανακοίνωσε ότι θα κυκλοφορήσει το δεύτερο σόλο άλμπουμ του στα τέλη του 2012, το οποίο θα είναι "διαφορετικό από τη συνηθισμένη μουσική Silent Hill". Στις 31 Οκτωβρίου του 2012, ανακοίνωσε μέσω Facebook ότι ένα ισπανικό single τριών κομματιών με τον τίτλο "Revolución" θα κάνει την πρεμιέρα του στην ετήσια έκθεση VCON του Βανκούβερ. Το 2014 εξέφρασε ενδιαφέρον στο να επιστρέψει ως συνθέτης για το παιχνίδι Silent Hills, ωστόσο το παιχνίδι ακυρώθηκε. Το Χαλοουίν του 2015, ο Γιαμαόκα και η μπάντα του εκτέλεσαν ζωντανά κομμάτια από τη μουσική του Silent Hill στη συναυλία "Silent Hill Live" στο Ηνωμένο Βασίλειο. Πριν ξεκινήσει να δουλεύει ως συνθέτης μουσικής βιντεοπαιχνιδιών, ο Γιαμαόκα ξεκίνησε καριέρα ως σχεδιαστής αλλά έγινε μουσικός μετά τις σπουδές του ως σχεδιαστής προϊόντων στο Tokyo Art College.Σε μία συνέντευξή του το 2009, δήλωσε ότι ότι ο αγαπημένος του δημιουργός παιχνιδιών είναι ο Γκοΐτσι Σούντα και αγαπημένο του βιντεοπαιχνίδι το No More Heroes. Το αγαπημένο του δικό του soundtrack είναι αυτό του Silent Hill 2. Σε μία συνέντευξη το 2014, ανέφερε ότι η αγαπημένη του ταινία είναι το Suspiria (1977) του Ντάριο Αρτζέντο. Το Μάρτιο του 2011, έβαλε σε δημοπρασία μερικά από τα μουσικά του όργανα για την εκδήλωση της Ιαπωνίας για την ανακούφιση από τις πλημμύρες του σεισμού και του τσουνάμι στο Τόχοκου το 2011.Είναι νυμφευμένος με την Άι "Τάμου" Μουράτα, ντράμερ της heavy metal μπάντας Nemophila, με την οποία απέκτησε δύο κόρες. Όταν ρωτήθηκε ποιοι άλλοι καλλιτέχνες επηρέασαν τη δουλειά του ο Γιαμαόκα ανέφερε τον Τρεντ Ρέζνορ των Nine Inch Nails ως την "βασική [του] έμπνευση, και στις εμφανίσεις και στο μουσικό στυλ". Άλλες από τις επιρροές του είναι ο Άντζελο Μπανταλαμέντι, οι Metallica και οι Depeche Mode.Όταν ρωτήθηκε αν οι σπουδές του στο Tokyo Art College τον βοήθησαν στη μουσική του καριέρα, απάντησε: "Εκείνη την περίοδο, ο Βρετανός Μικ Καρν της μπάντας Japan, ο Ουαλός Στιβ Στρέιντζ των Visage, και πολλοί άλλοι μουσικοί συνδύαζαν αντιλήψεις Τέχνης και Μουσικής με το δικό τους νέο στυλ. Επηρεάστηκα πραγματικά από αυτό. Επομένως, κάθε φορά που γράφω τραγούδια, προσπαθώ να συνδυάζω Τέχνη και Μουσική". Επίσης δήλωσε ότι αντλεί επιρροές από το μπαρόκ στυλ του 18ου αιώνα. Μερικά από τα αγαπημένα του τραγούδια είναι το Der Mussolini των D.A.F., το Amber του Κρεγκ Άρμστρονγκ, το Moments in Love της Αν Ντάντλεϋ, το Moon over Moscow των Visage και το The Ecstasy of Gold του Ένιο Μορικόνε. Smart Ball (1991) – με Yasuhiko Fukuda, Manabu Saito Contra: Hard Corps (1994) – με Hiroshi Kobayashi, Michiru Yamane, Hirofumi Taniguchi, Aki Hata Sparkster (1994) – με Kazuhiko Uehara, Masahiro Ikariko, Minako Matsuhira, Michiru Yamane Sparkster: Rocket Knight Adventures 2 (1994) – με Michiru Yamane Snatcher (1994) (μόνο προγραμματισμός ήχου) - με Keizou Nakamura, Masanori Adachi, Kazuhito Imai, Masanori Oouchi Gradius Deluxe Pack (1996) – με Miki Higashino, Kiyohiko Yamane, Motoaki Furukawa Ganbare Goemon: Uchū Kaizoku Akogingu (1996) – με Michiru Yamane, Takayuki Fujii, Motoaki Furukawa, Tappi Iwase, Latino, Hiroshi Tamawari, Shoichiro Hirata Speed King (1996) (η εκδοχή για το PlayStation) Lightning Legend: Daigo no Daibouken (1996) – μόνο ένα τραγούδι International Superstar Soccer Pro (1997) Nagano Winter Olympics '98 (1998) – με Soshiro Hokkai,Keiko Fukami Poy Poy 2 (1998) Kensei: Sacred Fist (1998) – με Kyoran Suzuki, Norikazu Miura International Superstar Soccer Pro 98 (1998) – με Shinji Enomoto, Kosuke Soeda, Nobuhiko Matsufuji, Hideki Kasai Silent Hill (1999) ISS Pro Evolution (1999) – με Shinji Enomoto, Kosuke Soeda, Hideki Kasai Gradius III and IV (2000) ESPN MLS GameNight (2000) – με Shinji Enomoto, Kosuke Soeda, Hideki Kasai Silent Hill 2 (2001) Contra: Shattered Soldier (2002) – με Sota Fujimori Silent Hill 3 (2003) Rumble Roses (2004) – με πολλούς άλλους Silent Hill 4: The Room (2004) IFuturelist (2006) Silent Hill (2006) – εξέχον παραγωγός Rumble Roses XX (2006) – με πολλούς άλλους Silent Hill: Origins (2007) Silent Hill: Homecoming (2008) Silent Hill: Shattered Memories (2009) No More Heroes 2: Desperate Struggle (2010) – με Masafumi Takada, Jun Fukuda Play for Japan: The Album (2011) – με πολλούς άλλους Shadows of the Damned (2011) Rebuild of Evangelion: Sound Impact (2011) – σύνθεση SDATCHER (2011) Sine Mora (2012) Liberation Maiden (2012) – παραγωγός ήχου Lollipop Chainsaw (2012) – διεύθυνση μουσικής Silent Hill: Revelation 3D (2012) – με Jeff Danna Revolución (2012) Black Knight Sword (2012) Silent Hill: Book of Memories (2012) – κιθάρα στο "Love psalm (Book of Memories)" Rotolla (2013) Killer is Dead (2013) – διεύθυνση μουσικής Ranko Tsukigime's Longest Day (2014) Murasaki Baby (2014) – μόνο το τραγούδι τερματισμού "Neeko" Persona 4: Dancing All Night (2015) – μόνο το remix "Time to make history" Puzzle & Dragons X (2016) – με Kenji Ito και Yuzo Koshiro The Silver Case HD Remaster (2016) – σύνθεση Let it Die (2016) – διεύθυνση μουσικής Rime (2017) – με David Garcia Επίσημη ιστοσελίδα (Ιαπωνικά) Επίσημο blog (Ιαπωνικά) Άκιρα Γιαμαόκα στην IMDb